નવસારીના સાંસદ સી.આર.પાટીલએ છેલ્લા થોડા સમયથી વિવિધક્ષેત્રના લોકો સાથે સીધો સંપર્ક કરી સંવાદનો કાર્યક્રમ “સાંસદ સાથે સંવાદ” શરુ કર્યો છે. આવો એક કાર્યક્રમ તાજેતરમાં દિવ્યાંગો સાથે પણ કર્યો હતો, આ કાર્યક્રમમાં પ્રજ્ઞા ચક્ષુ લોકો સુધી પણ મોદી સરકારની ચાર વર્ષની સિદ્ધિઓ બ્રેઇલ લિપીમાં પણ મળે તેવો વિચાર વ્યક્ત કરવામાં આવ્યો હતો. સાંસદ પાટીલ દ્વારા સમગ્ર દેશમાં પ્રથમ વખત “સાફ નિયત, સહી વિકાસ” નામના સરકારની સિદ્ધિઓના બ્રેઇલ લિપીમાં છપાયેલા પુસ્તકનું વિમોચન અંધજનમંડળના આનંદ ચોખાવાલા સહિતના અગ્રણીઓની ઉપસ્થિતિમાં કરવામાં આવ્યુ હતુ.